Ebdûl Heqîm Heqanî

Ebdûl Heqîm Heqanî (bi peşto: عبد الحكيم حقاني) an jî wekî Ebdûl Heqîm Îsheqzai (bi peşto: عبد الحكيم اسحاقزى) tê zanin, alim û nivîskarek îslamî yê efxanî ye ku ji sala 2021an vir ve serokê dadweriya mîrîtiya Efxanistanê ye wekî di desthildariya Talîbanê ya ku ji hêla navneteweyî ve nayê nas kirin e. Ew yek ji endamên damezrîner ên Talîbanê ye û hevkarê nêzîk yê rêberê nemir mele Mihemed Omer bû.

 Jiyana pêşîn, xwendin û siyaset 
Heqanî di sala 1967an li navçeya Pençwayî ya parêzgeha Kandahar, li Efxanistanê jidayik bû. Wî li Pakistanê di medreseyê Derûl Ûlom Heqaniya xwend û qedand.

Ji xeynî mamostetiya li Derûl Ûlom Heqaniya heta vê dawiyê wî semînar an medreseya xwe ya Îslamî jî li herêma Îshaqabad a bajarê Kettayê, li parêzgeha Belûçistanê a Pakistanê bi rêvebir kir. Di dema desthilatdariya mîrîtiya îslamî ya yekem di Efxanistanê de, ji bilî mamostetiyê li medreseyên Dadgeha Îstînafê û li Dar ul-Ifta Navendî jî kar kiriye. Piştî ku Heybetula Axundzade wek Serokê Giştî hat destnîşankirin, Heqanî wek Serokê Dadgehê hat tayînkirin.

 Karên dîplomatîk 

Di Îlona 2020an de, ew wek serokê danûstandinên Talîbanê ji bo danûstandinên aştiyê li Qeterê bi hikûmeta Efxanistanê re hat tayînkirin, li şûna Şêr Mihemed Abbas Stanîkzai, ku bû cîgirê wî di komê danûstandinan a 21-endam de.

 Kiteb û wêje 
Heqîm Heqanî ku pisporê fiqha îslamî ye, nemaze pergala dadmendiyê ya wê, pirtûkên li ser mijarên cuda nivîsandine ku bi gelek zimanan hatine wergerandin.

 Çavkanî 

Kategorî:Dadgerên efxan
Kategorî:Jidayikbûn sedsala 20an
Kategorî:Jidayikbûn 1967
Kategorî:Mirovên zindî
Kategorî:Peştûn
Kategorî:Serokên Talîbanê
Kategorî:Siyasetmedarên Efxanistanê
Kategorî:Talîban